**Pressemelding**30. september 2016

**Nå starter priskrigen på reseptfrie legemidler**

**Nystartede Komplett Apotek kutter prisene kraftig på reseptfrie legemidler. Prisene vil i snitt være 30 prosent lavere enn de fleste norske apotek.**

* Fra 1. oktober senker vi prisene på reseptfrie legemidler, sier Geir Eide, administrerende direktør i Komplett Apotek. Tiden er moden for økt konkurranse og vi ønsker å være en utfordrer. Bare i Norge omsettes det for over 2 milliarder i denne produktkategorien årlig.

Komplett Apotek så dagens lys i november 2015. Ambisjonen er å bli Norges største nettapotek og ha en samlet markedsandel på 5 prosent innen 2020. Det norske apotekmarkedet er i dag på 22 milliarder kroner.

* I lang tid har tre internasjonale kjeder dominert apotekmarkedet. Tiden er moden for en norsk utfordrer som er konkurransedyktig på pris, som kan levere hjem på døra, og ikke minst tilby diskret rådgivning på chat, telefon og epost, sier Eide.

Priseksempler på reseptfrie legemidler fra 1. oktober 2016.

|  |  |  |
| --- | --- | --- |
|  | **Fysisk apotek (veiledende)** | **Komplett Apotek** |
| Zyrtec (30 pc) | 199,- | 99,- |
| Ibux (400 mg) | 94,- | 54,- |
| Ibux gel | 145,- | 89,- |
| Hydrokortison – krem | 99,- | 41,- |
| Paracet (500 mg) | 42,- | 29,- |
| Canesten krem | 129,- | 69,- |
| Nicotinell tyggegummi 204 pk | 443,- | 359,- |

**Reseptbelagte legemidler**

Fra den 19. oktober vil det også være mulig å kjøpe reseptbelagte legemidler på Komplett Apotek. Det gir kundene selv kontroll over egne resepter og disse legemidlene kan handles like enkelt som øvrige apotekvarer.

**For mer informasjon kontakt:**Geir Eide, administrerende direktør, Komplett Apotek, mobil: 900 55 360

**Om Komplett Apotek**

Komplett Apotek har ambisjoner om å bli Norges største nettapotek. Komplett Apotek er et apotek godkjent av Statens Legemiddelverk, og holder til i Sandefjord. Komplett Apotek er en del av Komplett Group – Nordens største netthandelsaktør med 17 nettbutikker. Les mer på: [www.komplettapotek.no](http://www.komplettapotek.no)